Un "suport" és un mitjà d'informació, escrit, audiovisual o de qualsevol altra naturalesa que té com a funció principal la transmissió d'un contingut informatiu científic o professional.
En aquest sentit, es dona el nom de "suport vàlid" a aquest tipus de mitjà que, a més de la informació mèdica i/o científica que conté, es podria utilitzar per incloure publicitat de medicaments.
Per tant, l'objectiu prioritari d'un suport vàlid és proporcionar als professionals mèdics o farmacèutics informació tècnica relacionada amb la seva activitat dins del qual, a més a més, i com a element secundari, es podria arribar a incloure publicitat de medicaments.
En seria un exemple clàssic l'elaboració d'una revista especialitzada en informació científica on, periòdicament, s'hi publiquessin articles de recerca i, a més, s'hi inserís publicitat d'un medicament.
Per poder-ho fer, caldria comunicar a l'òrgan competent que la publicació està concebuda com a suport vàlid.
Per tal que un mitjà determinat pugui ser considerat suport vàlid cal tenir en compte tres factors molt importants.
a) Es considerarà que és un suport vàlid només quan hi hagi intenció d'incloure-hi publicitat de medicaments.
A més, el format de presentació o de distribució no en supedita la condició, ja que el suport vàlid pot ser en paper, digital o electrònic, per mitjans audiovisuals o en un suport òptic o magnètic.
b) Només es pot adreçar i distribuir als professionals sanitaris facultats per prescriure o dispensar medicaments.
Per exemple, una revista especialitzada adreçada a metges o farmacèutics es podria considerar suport vàlid.
En canvi, una revista adreçada al públic en general no es podria considerar suport vàlid.
c) La proporcionalitat de la informació científica envers la publicitat que es vulgui inserir.
L'objectiu del suport vàlid és informatiu, no promocional.
Per tant, el contingut publicitari ha de ser mínim en relació a la informació que es dóna.
L'entrada en vigor de la Llei 39/2015, d'1 d'octubre, del procediment administratiu comú de les administracions públiques, obliga les persones jurídiques a relacionar-se a través de mitjans electrònics amb les administracions públiques per a la realització de qualsevol tràmit d'un procediment administratiu.
L'1 de gener de 2016 va desaparèixer la comunicació presencial i es va iniciar la tramitació a través del web de tràmits de la Generalitat.
També podeu accedir als tràmits telemàtics a través del web Canal Medicaments i Farmàcia.
Les editorials mèdiques i els laboratoris farmacèutics són els responsables dels suports vàlids que distribueixen.
S'han d'assegurar que la informació continguda en el suport no contradiu les dades que figuren en la fitxa tècnica autoritzada del medicament publicitat i han de comprovar que els anuncis que s'inseriran en el suport vàlid compleixin amb la normativa i hagin estat prèviament comunicats a l'autoritat competent.
El laboratori farmacèutic o l'editorial mèdica encarregada de la publicació del llibre o la revista.
L'informe del Servei Científic només s'adjunta quan es comunica un material publicitari.
Si s'ha comunicat i no hi ha hagut cap notificació, s'entén que compleix els requisits per ser un suport vàlid.
Per tant, no ha de constar res en el suport vàlid atès que no hi ha una autorització expressa.
Aquest tipus de material no cal comunicar-lo.
La normativa vigent en matèria de publicitat estableix que el règim d'intervenció és una comunicació.
No cal esperar-ne cap autorització.
Atès el caràcter dinàmic del contingut de la majoria de suports vàlids, caldria comunicar-lo almenys un cop l'any.
El fet de comunicar un suport vàlid suposa exclusivament la revisió d'aquest mitjà per poder incloure publicitat de medicaments.
La publicitat que s'hi pugui arribar a incloure s'ha de comunicar com a material publicitari per a la seva revisió.
Monogràfic realitzat per la Secció de Vigilància i Publicitat de Medicaments, del Servei d'Ordenació i Qualitat Farmacèutiques.